दो प्रकाशस्रोतों की प्रदीपन क्षमता की तुलना के हेतु प्रयुक्त प्रारंभिक कोटि के ज्योतिर्मापियों में से यह एक है। इसके प्रारंभिक स्वरूप में दो अपारदर्शी छड़ों का प्रयोग किया जाता था, किंतु अब एक ही छड़ प्रयुक्त होती है। छड़ को दो प्रकाशस्रोतों से चित्र 4. में प्रदर्शित विधि से प्रकाशित किया जाता है और उनसे पर्दे पर उत्पन्न होने वाली छड़ की छाया जब समान दीप्ति की प्रतीत होती है तब तो यह मान लेना सर्वथा तर्कसंगत है कि प्रदीप्तियाँ समान हैं। यदि पर्दे पर प्रक्षेपित प्रकाश दोनों प्रकाशस्रोतों से समान कोण पर आपतित हो तो स्रोतों की प्रदीपन क्षमता पर्दे से उनकी दूरियों के वर्ग के व्युत्क्रमानुपाती होती है।

रमफर्ड का छाया ज्योतिर्मापी (Rumford' s shadow photometer)
प्रदीप्त तल पर प्रदीपन की तीव्रता (intensity of illumination)
प्रदीप्त तल की द्युति या चमक (Brightness or Brilliance of illuminated surface)
प्रदीपन क्षमता की तुलना